cyanic-selkie/wikianc huggingface dataset:
Nikita Ivanovitsj Panin
Han var sendebud i Stockholm 1748-59 og utenriksminister 1762-81. Hans ideal var et samarbeide mellom nordlige stater for å skape en motvekt mot de sydlige landene. Panins tanke om «den nordiske akkord» forestilte seg Preussen og England som viktigste allierte, og dessuten Sachsen, Polen og de skandinaviske kongedømmer. Sammen skulle dette være motvekt mot Østerrike, Frankrike og Spania. Dermed svingte den russiske utenrikspolitikk under Panin fra den tidlige binding til Østerrike. Men verken Preussen under Fredrik den store eller England ville innlate seg på så tette bånd til Russland som Panin hadde forestilt seg.
Hans sterke uenighet til Polens deling førte til at han ble avsatt og erstattet av den mer medgjørlige prins Bezborodko (skjønt formelt av Ivan Osterman).
Olav Anderson Øverland
Olav Anderson Øverland (født 1. desember 1859 i Finsland, død 5. mars 1930) var en norsk lærer og politiker for Venstre.
Øverland blei uteksaminert fra Kristiansands seminar i 1881 og hadde også utdanning fra Den gymnastiske sentralskole. Han virka som lærer i Holt, Brevik og Kragerø fra 1881 til 1890, og etter dette i Mandal fram til 1927. Han var lenge bosatt i Farsund, der han hadde kommunale og organisasjonsmessige verv.
Han var vararepresentant til Stortinget fra Oddernes krets i Lister og Mandals amt i periodene 1916–18 og 1919–1921. I den første av disse periodene møtte han en del, og han rykka opp til fast representant ved Endre Asbjørnsen Uglands død. Han var medlem av landbrukskomiteen.
Eurybia (mytologi)
Eurybia (gresk: Εὐρυβία, Εὐρυβίη; «bred kraft») var i henhold til gresk mytologi en av de opphavelige guddommene, datter av Pontos og Gaia ifølge Hesiod. Hun var make til titanen Krios og fødte Astraios, Perses og Pallas (som ble drept av Athene).
«Med hjerte hardt som flint», var Eurybia likevel en mindre betydelig havgudinne underlagt Poseidons herredømme. Hun synes å ha vært den som man tilba for å meste vanskelig sjøgang og hun hadde ansvaret for de ytre krefter som påvirket hovedhavene, inkludert stjernebildenes stigning og sesongenes værforhold, og vindenes flyktige kraft. Hennes make Krios var likeledes assosiert med stjernebildet væren som markerte det nye greske året.
Hennes barnebarn hadde alle makt over havet: Anemoi (vindene), Astra Planeta (astraene; stjernene), Hekate (trolldom), Selene (månen), Nike (seier), Bia (kraft), Kratos (makt), og Zelos (rivalisering). En del av disse representerte menneskelig ledelse over havene: vind for å seile, stjerner for navigasjon, og kraft, makt og seier som representerte maritim overlegenhet.
Navngivning
Eurybia er også navnet på en slekt av dagsommerfugler som tilhører familien Riodinidae.
Soninké
Soninké eller soninke kan sikte til:
Brødrene av Felleslivet
Brødrene av Felleslivet (latin:Fratres communis vitæ) var et fellesskap som ble dannet i 1384 av klerikeren Florens Radewijnszoon (død 1400) i Deventer i Nederlandene, etter at hans lærer, mystikeren og botspredikanten Gerrit de Groote (død 1384), allerede hadde gitt støtet det i Deventer ved å danne et søsterhus for kvinner som uten å være nonner forpliktet seg til lydighet mot deres «mesterske» og kyskhet og til å leve av sine henders verk.
Snart oppstod det rundt i Nederlandene og Tyskland lignende "broderhus" (fraterhus) for prester og legfolk som uten munkeregel ("Brødre av den gode Vilje") levde et "fællesliv" med felleseie og felles andaktssamlinger (collationes, hvorfor de også ble kalt kollatiebrødre) og særlig beskjeftiget seg med undervisning og avskrivning av bøker. Forgjeves forsøkte tiggermunkene å reise storm mot dem. Brødrene af Felleslivet styrket sin sak ved tildels å slutte sig til augustinerkorherrene. I 1387 grunnla de i Windesheim mellom Deventer og Zwolle et korherrekloster som snart ble midtpunkt for en del nederlandske og tyske klostre, som sammen dannet Windesheimkongregasjonen. De nordligste av disse klostre var Segeberg og Bordesholm i Holstein. Det mest berømte var klostret på Agneteberget ved Zwolle, der Thomas a Kempis utfoldet sin betydningsfulle forfattervirksomhet.
Damir Dugonjič
Damir Dugonjič (født 21. februar 1988) er en slovensk svømmer som spesialiserer seg i brystsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter bryst.
Brødrene av Felleslivet
Brødrene av Felleslivet var således dels regulære kanniker under klostertukt, dels friere samfunn. Men felles for alle var deres virke for kristelig inderlighet med anstrøk av mystikk (Henrik Mande og Thomas a Kempis), for lesning av Bibelen og andaktsbøker – som regel på morsmålet, noe som ikke minst ble fremmet av Gerhard Zerboldt av Zutphen (død 1398) –, videre for forkynnelse, skolevesenet, for bokavskrivning (senere boktrykking og bokbinding).
Flere av Brødrene av Felleslivet kan sies å ha uttrykt enkelte av den senere protestantiske formasjons tidligere kampsaker. Blant dem var Johan Wessel Ganfort (død 1489), som kritiserte den katolske lære om bot og avlat. Martin Luther og Philipp Melanchthon hadde sympati for Brødrene av Felleslivet, og mange av dem sluttet seg til reformasjonen. Delvis derfor tapte deres samfunn imidlertid sin betydning, og på 1600-tallet ble de siste av brødrehusene opphevet.
Nordre Follo
Nordre Follo er en kommune i Osloregionen i Viken fylke. Kommunen ligger i landskapet Akershus og området var en del av Akershus len, Akershus stiftamt, Akershus amt og Akershus fylke fra middelalderen til 2020. Nordre Follo ble etablert 1. januar 2020 ved sammenslåing av Ski og Oppegård kommuner. Kommunen grenser i nord til Oslo, i øst til Enebakk, i sør til Indre Østfold og i vest og sør til Ås.
Geografi
Nordre Follos høyeste topp er Tømmerås (313,1 moh).
Kommunestyrevalget 2019
Nordre Follo kommunestyre 2019–2023 ble valgt 9. september 2019.
Two Way Monologue EP
Two Way Monologue EP er en musikk-EP med Sondre Lerche, utgitt i 2005.
Persere
Persere er et folkeslag av iransk opprinnelse som snakker persisk. Persere bor hovedsakelig i Iran.
Historie
Persere, sammen med andre iranske folkeslag, er etterkommere av oldtidens iranere.
Det første persiske riket, Akamenide-dynastiet, ble grunnlagt ca. 550 f.Kr. Dette dynastiet hadde sitt utspring fra Pars-provinsen i Det mediske riket, og ble dannet da Kyros den store gjorde opprør mot sin føydale konge, Astyages.
Religion
Oldtidens persere var zoroastere. Denne religionen ble grunnlagt av Zoroaster og hadde sitt utspring i det østlige Iran. Under akamenidene var zoroastrisme en verdensreligion.
I dag er de fleste persere sjiamuslimer. I tillegg til dette er en minoritet av persere tilhengere av Bahai og zoroastrisme.
Språk
Persere snakker persisk (også kalt farsi). Persisk er et indoeuropeisk språk, og tilhører den indoiranske grenen.
Persisk har offisiell status i Iran. Persisk er et språk som har blitt brukt hyppig i litteratur og vitenskapen i Midtøsten. Den har hatt en stor innflytelse på nabospråkene, utenom de semittiske språkene.
Nederlands ambassade i Oslo
Ambassaden holder til i en stor murvilla som ble tegnet av Wilhelm von Hanno og oppført i 1867–68, for så å bli utvidet i 1883 etter tegninger av Henrik Thrap-Meyer.
Konsulater
Det er seks honorære konsulater, hvorav ett i Reykjavík på Island.
Rakel Helmsdal
Rakel Helmsdal (født 25. september 1966 i Tårnby i Amager) er en færøysk forfatter.
Ortrud av Slesvig-Holsten-Sønderborg-Glücksborg
Ortrud Bertha Adelheid Hedwig (1925–1980) var en prinsesse av huset Glücksborg.
Hun var datter av Albrecht av Slesvig-Holsten-Sønderborg-Glücksborg og Hertha, prinsesse til Ysenburg og Büdingen (1883-1972). Den 31. august 1951 giftet hun seg i Hannover med Ernst August IV av Hannover. Med ham fikk hun følgende barn:
Desiigner
Sidney Royel Selby III (født 3. mai 1997 i Brooklyn), bedre kjent under pseudonymet Desiigner, er en amerikansk rapper, låtskriver, plateprodusent, ansvarlig produsent og skuespiller. Han ble for alvor kjent i 2016 etter utgivelsen av debutsingelen Panda, som nådde nummer én på den amerikanske Billboard Hot 100. I 2016 kunngjorde rapper og produsent Kanye West (som samplet Panda for sitt syvende album The Life of Pablo) at Desiigner hadde signert til plateselskapet G.O.O.D. Music, under ledelse av Def Jam Recordings.
Panagiotis Samilidis
Panagiotis Samilidis (født 9. august 1993) er en gresk svømmer som spesialiserer seg i brystsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter bryst.
Desiigner
Tidlig i livet
Selby ble født 3. mai 1997 i Brooklyn, New York. Han er av afro-barbadian og afrikansk-amerikansk herkomst og er barnebarn av bluesmusiker Sidney "Gitar Crusher" Selby. Han vokste opp i Louis Armstrong-boligprosjek, som er et offentlig boligutviklingsprosjekt og ligger i Bedford–Stuyvesant-området. Han begynte å praktisere musikk i skolekoret og kirken. I en alder av 14 år ble Selby skutt. Uten at han har gått i detaljer om hva som skjedde, sier han at hendelsen gjorde at han ikke hadde noe annet valg enn å følge musikkarrieren i et raskere tempo.
Karriere
Desiigner begynte musikkarrieren under sitt opprinnelige kallenavn Dezolo, før han begynte å utgi musikk under aliaset Designer Royel. Hans svoger overtalte ham til å fjerne navnet "Royel" og heller kun bruke navnet "designer", og lille søsteren hans foreslo en dobling av "i"-ene. 3. desember 2015 startet hans rapperkarriere under det nye pseudonymet og ga ut sin debut-låt kalt "Zombie Walk". Sangen ble produsert av The Shell God. 15. desember 2015 utga Desiigner sin kommersielle debut singel, Panda på SoundCloud. Sangen ble sluppet på iTunes fem dager senere, før den ble relansert i februar 2016. 11. februar 2016 signerte Desiigner en platekontrakt med Kanye West's G.O.O.D. Music, under ledelse av Def Jam Recordings. Etter signeringen av platekontrakten dukket Desiigner opp på to låter — "Pt. 2" (som har en interpolering av Panda) og "Freestyle 4" — som kom med på Kanye Wests syvende album The Life of Pablo.
5. mai 2016 annonserte produsent Mike Dean at han ville bli ansvarlig produsent for Desiigners kommende debut-studioalbum. 24. mai annonserte Desiigner at tittelen til sitt kommende debutalbumet ville bli The Life of Desiigner. I juni 2016 avslørte XXL magazine deres årlige kåring av "Freshman class" for 2016, der Desiigner ble inkludert på listen med ni andre nye artister.
Liste over Detroit Lions-sesonger
Detroit Lions er et amerikansk fotballag basert i Detroit i Michigan. Lions spiller i National Football League (NFL) som et medlem av ligaens National Football Conference (NFC) North. Laget spiller hjemmekamper i Ford Field. Lions ble stiftet som Portsmouth Spartans i Portsmouth i Ohio i 1928, uten tilknytning til noen ligaer.
Desiigner
Karriere
I juni 2016 ble singelen Champions utgitt, som var hovedsingelen fra GOOD Music's kompilasjonsalbum, Cruel Winter. Desiigner gjorde en gjesteopptreden på Champions, sammen med Kanye West, og andre rappere som Gucci Mane, Big Sean, 2 Chainz, Travis Scott, Yo Gotti og Quavo. I samme måned gjorde han sin aller første amerikanske tv-debut, da han fremførte singelen Panda under BET Awards i 2016. 26. juni 2016 utga Desiigner sin første full lengde mixtape, med tittelen New English på streamingtjenesten Tidal, men før dette hadde han avholdt et "listening party" for mikstapen 22. juni. 21. juli 2016 hadde han premiere på låten "Tiimmy Turner", som ble utgitt på iTunes dagen etter.
Liste over Detroit Lions-sesonger
Lions har vunnet fire NFL-titler, en delt niende plass for flest titler blant de 32 lagene i NFL; de vant sin siste ligatittel i 1957, den nest lengste titteltørken etter Arizona Cardinals. Lions var det første laget til å gå en full sesong uten seier eller uavgjort siden ligaen gikk over til 16 kamper i seriespillet i 1978; Lions fullførte -sesongen 0–16. De er også ett av fire nåværende lag, og det eneste i NFC, som aldri har spilt i et Super Bowl.
Desiigner
Karriere
3. mai 2018, annonserte Desiigner via sosiale medier at et nytt album med navnet L. O. D., ville bli utgitt ved midnatt 4. mai 2018. Albumet inneholder 7 låter, og ble utgitt under plateselskapet GOOD Music.
Juridiske problemer
8. september 2016 ble Desiigner og tre andre personer arrestert i New York, etter at en person hadde ringt nødnummeret og hevdet at de pekte en pistol mot han. Desiigner ble senere funnet i en SUV sammen med fire andre personer, og kjøretøyet ble gjennomsøkt av politiet. Politiet skal angivelig ha funnet oxycodone og et våpen. Desiigner og de andre personene skal ha blitt siktet for besittelse av narkotika og våpen. Alle ble deretter plassert i varetekt. 10. september 2016, ble han frikjent for besittelse av pistolen. 12. september 2016 ble det oppdaget at pillene som de fant i bilen var anabole steroider, og at de tilhørte sjåføren
Musikalsk stil
Desiigners musikalske stil er sterkt påvirket av sør-hip hop, spesielt trap musikk som oppsto i Atlanta, Georgia. Hans rappe-teknikk og sang blir ofte sammenlignet med den Atlanta-baserte rapperen Future. Når han blir spurt om de stadige gjentagende sammenligningene, fortalte han Complex: "Gud ga ham en velsignelse, men han ga meg også en velsignelse. Jeg skal ikke tvile på mannens musikk. Han lager vakker musikk også. Det lages musikk hver dag. Big ups til ham, big ups til Future. Jeg liker faktisk Futures musikk. Jeg liker musikken hans, du forstår. Jeg er ikke en hater eller kritiker av ham, vet du, jeg gjør min stil. Gud velsigne ham, Gud velsigne meg."
Mikrotilstand
I statistisk mekanikk beskriver en mikrotilstand en spesifikk detaljert, mikroskopisk konfigurasjon av et termodynamisk system som systemet går gjennom under sine termiske fluktuasjoner. Posisjon og bevegelsesmengde er kjent for alle partikler som inngår i systemet. Kvantemekanisk kan det uttrykkes som at bølgetallene for alle partikler er kjent. I praksis er det veldig upraktisk å beskrive et større system i dets mikrotilstand da det blir nærmest umulig å arbeide med det store antallet parametre som er nødvendig for å beskrive systemet. Større systemer blir vanligvis beskrevet i makrotilstand.
På den annen side refererer et systems makrotilstand til dets makroskopiske egenskaper slik som dets temperatur og trykk. I statistisk mekanikk beskrives en makrotilstand ved hjelp av en sannsynlighetsfordeling på et visst ensemble av mikrotilstander. Denne fordelingen beskriver sannsynligheten for å finne systemet i en viss mikrotilstand når det utsettes for termiske fluktuasjoner. Etter den termodynamiske grense har alle mikrotilstander som blir besøkt av et makroskopisk system under dets fluktuasjoner de samme hovedegenskapene eller makroskopiske egenskapene.
Mikroskopiske definisjoner av termodynamiske konsepter
Definisjonene i dette avsnittet knytter de termodynamiske egenskapene til et system til dets fordeling på dets ensemble (eller sett) av mikrotilstander. De er gyldige selv langt unna termodynamisk likevekt.
I denne artikkelen vil vi se på et system som er fordelt på et ensemble av N mikrotilstander. p_i er sannsynligheten knyttet til mikrotilstanden i og E_i er dens energi. Her danner mikrotilstander et diskret sett, noe som tilsier at vi arbeider innen kvantestatistisk mekanikk, og E_i er et energinivå til systemet.
Indre energi
Den indre energien er middelverdien av systemets energi
Dette er en mikroskopisk omformulering av termodynamikkens første lov. Termodynamikkens tredje lov er i samsvar med denne definisjonen, ettersom en absolutt entropi lik 0 betyr at systemets makrotilstand reduseres til en enkelt mikrotilstand.
Entropi
Absolutt entropi avhenger utelukkende av sannsynlighetene for mikrotilstandene og er definert som hvor k_B er Boltzmanns konstant.
Entropi vurderes i henhold til termodynamikkens andre lov.
Varme og arbeid
Varme er energioverføringen assosiert med en uordnet, mikroskopisk handling på systemet, knyttet til hopp mellom energinivåene til systemet.
Arbeid er energioverføringen knyttet til effekten av en ordnet, makroskopisk handling på systemet. Hvis denne handlingen går veldig sakte, impliserer det adiabatiske teoremet at dette ikke vil medføre et hopp i energinivået til systemet. Den indre energien til systemet kan kun endres som følge av en endring av energier i systemets energinivåer.
De mikroskopiske definisjonene av varme og arbeid er følgende:
De to ovennevnte definisjoner av varme og arbeid er blant de få uttrykkene i statistisk mekanikk hvor summen som svarer til kvantetilfellet ikke kan gjøres om til et integral i den klassiske grensen for et mikrotilstand-kontinuum. Grunnen er at klassiske mikrotilstander vanligvis ikke er definert i forhold til en nøyaktig tilknyttet kvante-mikrotilstand, noe som vil si at når arbeid endrer energien knyttet til energinivåer i systemet så vil ikke energien i klassiske mikrotilstander følge denne endringen.
Pink Friday
Pink Friday er Nicki Minajs første studioalbum. Før dette har hun kun gitt ut mixtapes. I Tyskland ble albumet gitt ut 19. november 2010, mens det ble utgitt i USA, Canada, Storbritannia og Frankrike 22. november 2010.
Singler
Sangen «Massive Attack» var egentlig ment å være førstesingelen fra dette albumet, men fikk etter hvert lave plasseringer på listene, så Minaj bestemte seg får å ikke bruke den. I stedet ble «Your Love» valgt. Den scoret høyt på flere lister.
Etter dette ble «Check It Out (med will.i.am)», «Right Thru Me», «Roman's Revenge», «Moment 4 Life», «Did It On 'Em» og bonus-låtene «Girls Fall Like Dominoes» og «» de neste singlene.
Slaget ved Casteldelfino
Slaget ved Casteldelfino fant sted i juli 1744 under Den østerrikske arvefølgekrigen mellom Frankrike og Kongedømmet Sardinia.
Manøvreringer før slaget
Franskmennene hadde først startet en offensiv inn i Piemonte og blitt slått tilbake etter tre dager med kamper i Varaitadalen nær landsbyen Casteldelfino (7-10. oktober 1743). I juli 1744 prøvde franskemennene under Contì å gå inn i Piemonte på ny fra de vestlige Alpene. De første rekkene med den franske arméen tok de øverste områdene av dalene Sturt og Maira, mens tre andre rekker, den 7., 8. og 9. var plasserte øverst i Varaitadalen. Den syvende kolonnen besto av seks bataljoner under generalløytnant Don Louis Gandinga. Han forlot Guillestre, kom gjennom San Paul og Maurin, og tok toppen av Col d'Agnello hvor de truet dalen Casteldelfino lå i. De trakk seg så tilbake og tok Acceglio i Mairadalen for å gi støtte til den sjette kolonnen under generalløytnant Compte de Lautrec, som hadde som mål å ta landsbyen Preit for å true Maira.
Marquis de Camposanto, en generalløytnant med fem bataljoner som utgjorde den åttende kolonnen, avanserte fram mot leiren til Pontcernieres nær Briancon, like før Varaita- og Mairadalane. Baillì du Givri, en generalløytnant i ledelsen for de ti bataljonene som utgjorde den niende kolonnen, tok Montgeneve-passet og gikk ned i Cesana-dalen for å lure den sardinske kongen Charles Emmanuel III. Givri gjorde en skinmanøver og tok Gardetta i Bellinodalen, samt toppen av Col du Bondormir som ruvet over Chateau Dauphin-dalen. Brigadegeneral François de Chevert kommanderte 1 500 mann fra flere regiment og fire kompani grenaderer fra brigaden til Poitou. Disse ni kolonnene var ved posisjonene de hadde fått av Conti etter å ha vandret i et kraftig regnvær.
Fyrsten av Conti og Filip av Parma fra Spania gikk ned Col de l’Argentera i front av kolonnen sin og tok Bersezio i Sturadalen. Generalløytnant Pallavicini fra Savoie ble informert av spionene sine om at tre fiendtlige korps var i ferd med å omringe dem og han forlot de gode posisjonene ved Lobiera og leiren i Montagnetta. Etter å ha kommet fram til posisjonen sin var først Conti uroet over situasjonen i kolonnene som kjempet til venstre for ham. Marechal de camp de Villemur sendte en offiser med nyhet om seieren til høyre, men budbringeren druknet. Andre kurerer ble samtidig sendt til Ballì de Givrì og Marquis Pallavicini, men de nådde ikke fram i tide til å stoppe de fåfengte kampene i Varaitadalen.
Generalløytnant de Gandica foran den 7. kolonnen tok Acceglio i Mairadalen, og gikk så til Varaitadalen for å gi støtte til den 8. og 9. kolonnen. Marquis de Camposanto, leder av den 8. kolonnen, nådde fjellet Traversiera med fem bataljoner. For å kommet hit måtte han marsjere ved foten av Mont Peirol, hvor han rykket fram mot den forskansete leiren på Bicocca-platået. Meningen hans var ikke å gå til angrep, men bare skape litt støy og unngå hovedforskansningen ved Pierre Longue. Ballì de Grivri gjorde en skinmanøver med den 9. kolonnen fra Briancon til den andre siden av Montgeneve. Han kom så tilbake og gikk til Col d'Agnello. Han kommanderte Compte de Danois, en generalløytnant, og ti bataljoner. Han hadde også en fortropp under Chevert, som kommanderte 1 500 mann og fire kompani grenaderer. Chevert gikk til angrep på utposten Chayol den 16. juli men trakk seg tilbake etter noen skuddutvekslinger med fienden nær Gardetta.
Natt til 16. og 17. juli slo franskmennene leir ved Chayol, mens Savoie-troppene hadde leir ved Gardetta.
Slaget
Så snart piemonteserne kunne se fienden på toppen av Pierrelongue ødela de kommunikasjonslinjene fra Bondormir og gjorde klart et forsvar. Fienden gjorde klar en bedre sikk-sakk-sti oppover Pierrelongue-ravinen på nordsiden for å nå toppen av fjellet. Chevert måtte klargjøre angrepet med 1 500 mann og de måtte ta Pas du Chat, en dyp kløft med sleipt terreng. I enden av denne kløften lå 400 piemontesiske grenaderer og et kanonbatteri. Da Chevert flyttet seg var fjellet dekket av tykk tåke, og han kunne ikke se skyttergravene. Det ble avfyrt flere salver fra grenaderene som kunne høre ham, men ikke se ham. Chevert ga ordre om å gå raskere ned og sette på bajonettene, og unngå skuddutveksling med fienden. Franskmennene gikk til angrep og fienden trakk seg tilbake til redutten Baraccone under stor forvirring. Piemontesarene forlot teltene sine og satte fyr på tre store mål for å informere garnisonen til Bicocca om at Pierrelongue var erobret av franskmennene.
De franske kolonnene kom ned fra Pierrelongue uten store tap, tiltross for kraftig bombardement fra fienden. De gikk til angrep på den andre redutten på toppen av Battagliola, og tvang sardinierne på flukt. Franskmennene stoppet framrykkingen ved Battagliola og holdt denne posisjonen i om lag to timer for å gå til messe og ta seg en hvil. De rykket senere fram til den sterkt forsvarte Cavallo-redutten. De sardinske kommandørene var Verger og brigade-chevalieren Castagnole. Før slaget ble Verger, en major fra regimentet i Provence, sent til Chevert for å se at overgivelsen gikk rett for seg og hindre at hele garnisonen be henrettet. Verger avslo ønsket om overgivelse og Chevert ga ordre om et nytt angrep, men han ønsket å informere de Givrì slik at han kunne komme til støtte. Chevert ga Givri melding om å ikke gjøre noe før han hadde fått ordre. Dårlige forsyningsforhold gjorde at Chevert ble overbevist om at et massiv angrep måtte til å redde situasjonen.
Troppene til Chevert skulle gå til angrep på batteriet, mens brigaden til Poitou skulle rykke fram til høyre for ham. I midten var regimentet fra Provence. Oberst Salis måtte ta et platå over Bellino-ravinen for å unngå de fire sardinske bataljoner sør for fjellet.
Kolonnen avanserte uten sekker for å være mer effektive i kamp, men klarte ikke å holde god orden i slikt fjellterreng. Noen soldater gikk over til de andre og de tre korpsene gikk til angrep i en enkelt kolonne. Været gjorde at det var særdeles mørkt denne dagen, og en tykk tåke dekket redutten. Franskmennene klarte å snike seg inn til 50 meter fra fienden uten å bli oppdaget. En kraftig skuddutveksling åpnet kampen. Franskmennene var i åpent lende og tok imot store salver. De kjempet i mer enn fire timer, bare noen meter fra fienden, før de til slutt måtte trekke seg tilbake. Givrì ønsket å fortsette kampen og sende inn en uthvilt bataljon. Angrepet satte nytt mot i franskmennene som igjen nådde palisadene, men de måtte nok en gang trekke seg tilbake med store tap. Givri, som ble hardt skadd i hofta under det andre angrepet ga mennene sine ordre om tilbaketrekking.
Kampene over
Karl Emmanuel III fjernet alt artilleri fra fortene i San Carlo og Bertola an Chateau da han hørte om nederlaget. Han gikk til Chateau Dauphin og tok imot de 200 overlevende fra Caval-massakren. Karl forlot så Chateau Dauphin og gikk til Sampeyre, hvor han møtte general Guibert. Han ga også ordre til ridderne fra Cumiana om å evakuere Mairadalen. Marquis de Frabosa ble bedt om å forlate Sturadalen og dra til forsvarlinjen ved Castigliole-Saluces, hvor hovedhæren ventet. Den døde Pierrelongue ble gravlagt på slagmarken og de skadede ble fraktet til Chateau Dauphin. De franske skadede ble oppdaget i ruinene av redutten på Cavallo.
Danois, som nå var kommandør, gav soldatene sine tre dager slik at de kunne plyndre det de fant ved Bellino og Chateau Dauphin. Morgenen den 20. julen kom franske soldater til disse to landsbyene og plyndret hus og kverker. I Bellino tok de livet av to menn og i Chateau Dauphin fant de de etterlatte forsyningene til de sardinske styrkene. Landsbyen Pontechianale ble spart på grunn av generøsiteten til Danois, men de måtte gi 50 mann i åtte dager for å transportere skadde franske soldater bort fra fronten. Givri ble fraktete til Lyon og døde et par dager senere av skadene han fikk.
Ettervirkning
Comte de Gages kom frem for sent med den spanske armeen, men skrev til kollegaene sine. «Kanskje vi igjen får muligheten til å male oss med det motet franskmennene viste i denne krigen, men ingen arme vil noen gang vise et slikt høysinn som jeg så ved Casteldelfino». Conti skrev i en rapport til Ludvig XV av Frankrike at «det var den mest strålende og livlige kamphandlingen jeg noen gang har sett. Mennene der synte et mot hinsides all menneskelighet.»
Dette slaget blir i dag noenganger kalt «Slaget ved Pierrelongue», for å skille det fra det tidligere slaget ved Casteldelfino, som fant sted i oktober 1743.
Hendrik Feldwehr
Hendrik Feldwehr (født 18. august 1986) er en tysk svømmer som spesialiserer seg i brystsvømming. Han representerte landet sitt i Sommer-OL 2012 i London, der han ble slått ut i de innledende rundene på 100 meter bryst.
Nikita Petrovitsj Panin
Nikita Petrovitj Panin (russisk: Никита Петрович Панин, født 17. april 1770 i Kharkov, død 1. mars 1837 i Dugino) var en russisk greve og diplomat, sønn av Pjotr Panin, far til Viktor Panin.
Panin var 1797-99 russisk sendemann i Berlin og 1799-1804 riksvisekansler.
Han deltok i 1801 i sammensvergelsen mot keiser Paul. Hans medsammensvorne var Peter Ludwig von der Pahlen og den russo-neapolitanske admiral José de Ribas. Ribas døde før snikmordet fant sted - det ble gjennomført den 23. mars [11. mars g.s.] 1801 av en gruppe avsatte offiserer ledet av general Bennigsen, en hannoverianer i russisk tjeneste, og georgiskrusseren general Jasjvil. Drapet bragte Aleksander I av Russland til tronen.
Attentatet skal ha funnet sted med den påfølgende tsarens stilltiende samtykke.
Trafikmagasinet (TV-program)
Trafikmagasinet er et svensk motor- og trafikkprogram som gikk på SVT fra 15. mars 1978 til 29. desember 2003. Programmet ble produsert i Falun.
Massive Attack (sang)
Massive Attack er den første singelen til Nicki Minaj som hun gjorde sammen med Sean Garrett. Den ble utgitt 13. april 2010. Massive Attack var opprinnelig kjent som leder singelen fra hennes første studioalbum, Pink Friday, men det er ikke inkludert på den offisielle sporliste fra albumet. Musikkvideoen fikk gode kritikker fra blant annet Monica Herrera fra Billboard og Chris Ryan fra MTV. Ringmasters fra America's Best Dance Crew (sesong 3) var med i musikkvideoen og utførte flexing. Etter halvveis plasseringer på listetoppen, bestemte hun seg for å ikke ta den med på Pink Friday. Singelen "Your Love" ble heller lead-singelen for albumet.
Eilin Ekeland
Eilin Ekeland (født 15. oktober 1959) er en norsk fysioterapeut og faglig tillitsvalgt, forbundsleder i Norsk Fysioterapeutforbund fra 2005 til 2013. I disse årene var hun også medlem i Unios styre.
Ekeland er utdannet som spesialist i barnefysioterapi og har master i folkehelsevitenskap, samt idrett og pedagogikk grunnfag.
Hun har arbeidet 13 år som kommunefysioterapeut, vært avdelingsleder ved Hjelpemiddelsentralen i Buskerud og konstituert som sjeffysioterapeut i Drammen kommune. Hun var leder for NFFs avdeling i Buskerud.
Før hun ble forbundsleder i NFF var hun i fire år rådgiver ved Nasjonalt kunnskapssenter for helsetjenesten.
Hun har også vært engasjert i organisasjonslivet utenfor arbeid og fagforening. Hun var ansvarlig for barneidrett i svømmeklubb i ti år, og like lenge leder for menighetsråd.
Arcturus Therapeutics
Arcturus Therapeutics er et amerikansk bioteknologiselskap grunnlagt i 2013 med hovedsete i San Diego i California i USA. Grunnleggerne var Joseph Payne og Pad Chivukula.
Beskrivelse
Selskapet konsentrerer sin virksomhet om oppdagelse, utvikling og kommersialisering av terapier for sjeldne sykdommer med fokus på RNA. Arcturus har utviklet en ny, potent og sikker RNA-terapeutisk plattform kalt LUNAR, et proprietært lipid basert leveringssystem for RNA-medisiner, som small interfering RNA (siRNA), budbringer-RNA (mRNA), genredigering, DNA, antisense, og mikroRNA-oligoterapier.
Skihopping under Vinter-OL 1992 – Normalbakke
Skihopping under Vinter-OL 1992 – Normalbakke ble holdt i Tremplin du Praz i Albertville i Frankrike i februar 1992.
Philip Francis Thomas
Biografi
Francis Thomas ble uteksaminert fra Dickinson College i Pennsylvania i 1830 før han videre studerte rettsvitenskap og innledet sin karriere som advokat i hjembyen Easton. I 1836 var han delegat til delstaten Marylands konstutisjonskonvensjon, og i årene 1838, 1843 og 1845 ble han innvalgt til Maryland House of Delegates, som var underhuset i delstatens lovstiftende forsamling. Francis Thomas var medlem av representantenes hus i perioden mellom 1839 til 1841 og guvernør i Maryland i perioden mellom 1848 til 1851.
Da den daværende finansministeren Howell Cobb gikk av i desember 1860 ble Francis Thomas motvillig utnevnt til landets neste finansminister av president James Buchanan. På grunn av trusselen fra sørstatene som eskalerte i landet fantes det ikke tillit til USAs økonomi. Rett etter å ha tiltrådt som finansminister måtte han forsøke å finansiere utbetalingen av renten til USAs statsgjeld ved hjelp av salg av statsobligasjoner. Bankene i nordstatene hadde ikke tillit til regjeringen og var skeptiske til å kjøpe statsobligasjoner, ettersom de var redde for at summene skulle havne i sørstatene. Francis Thomas avgikk allerede etter en måned i embetet som følge av at han ikke klarte å fremskaffe lånet.
Francis Thomas ble igjen innvalgt til Maryland House of Delegates i 1863 og var medlem av USAs senat fra Maryland i perioden 1867 til 1868, men uten å kunne delta i senatets arbeidsoppgaver. Mellom 1875 til 1877 var han på nytt medlem av representantenes hus, mens han i 1878 mislyktes i å bli innvalgt i senatet. Det samme året, samt i 1883, ble han valgt inn til Maryland House of Delegates. Philip Francis Thomas døde den 2. oktober 1890 i Baltimore og ble senere begravet ved Spring Hill Cemetery i hans hjemby Easton i Maryland.
Men and Flies
Men and Flies er et musikkalbum med Martin Hagfors, utgitt i 2009. Dette er hans aller første plate som soloartist.
Stortingsvalget 2017 i Sør-Trøndelag
Stortingsvalget 2017 i Sør-Trøndelag ble avholdt mandag 11. september 2017. Det ble valgt ti stortingsrepresentanter for valgkretsen Sør-Trøndelag fylke for valgperioden 2017–2021, herav ni distriktsmandater og ett utjevningsmandat. Det er det samme antallet som ved stortingsvalget i 2013.
Innvalgte i perioden 2013–2017
I perioden 2013–2017 var følgende stortingsrepresentanter innvalgt for Sør-Trøndelag:
Høyre manglet 855 stemmer for å vinne Senterpartiets distriktsmandat.
Torhild Aarbergsbotten (H) har vært fast møtende vararepresentant for statsråd Linda Hofstad Helleland (H), Lill Harriet Sandaune (Frp) har vært det samme for statsråd Per Sandberg (Frp), begge siden 16. desember 2015.
Per Sandberg (5 perioder), Snorre Valen (2), Frank Jenssen (1) og Karianne O. Tung (1) stiller ikke til gjenvalg i 2017.
Stortingskandidater 2017
Fylkesvalgstyret i Sør-Trøndelag godkjente 17 valglister med følgende toppkandidater til Stortingsvalget i 2017:
Arbeiderpartiet:
Demokratene i Norge:
Fremskrittspartiet:
Helsepartiet:
Høyre:
Kristelig Folkeparti:
Kystpartiet:
Liberalistene:
Miljøpartiet De Grønne:
Partiet De Kristne:
Pensjonistpartiet:
Piratpartiet:
Rødt:
Senterpartiet:
Sosialistisk Venstreparti:
Venstre:
Meningsmålinger
Lokale meningsmålinger for Sør-Trøndelag med spørsmål om stortingsvalg.
Oppslutning:
Mandatfordeling:
Tabellen oppgir bare fordeling av de ni distriksmandatene. Utjevningsmandatet tildeles i sammenheng med landsresultatet.
Valgte Stortingsrepresentanter
Fremskrittspartiet mistet et distriktsmandat til Sosialistisk Venstreparti. Fylkets utjevningsmandat gikk da fra Sosialistisk Venstreparti til Venstre. Følgende representanter ble valgt:
Andy Trudeau
Andrew «Andy» Trudeau er en fiktiv person i fjernsynsserien Charmed.
Trudeau var en tredjegenerasjons politi inspektør for San Francisco Politiet, frem til han sa opp etter å bli beskyldt for å holde tilbake bevis i etterforskningen mot Prue og søstrene. Kort tid etter i 1999 ble Andy drept an en demon kjent som Rodriguez som jobbet sammen med demonen Tempus. Partneren han i politiet var Darryl Morris.
Andy har vært en livslang venn av Halliwell søstrene siden han bodde i nærheten og vokste opp med dem. Som barn fikk han hukommelsen konstant modifisert av Penny Halliwell, jentenes bestemor, siden de brukte magi på han. Som vi ser i en episode at lille Piper fryser han når søstrene reiser tilbake i tid. Han og Prue har hat et av-og-på igjen type forhold siden high school.
Andy blir mistenkelig til Prue når han ser katten deres Kit som tidligere var katten til Serena. Han ble senere drept av en energiball som blir kastet av Rodriguez, en demon som poserer som en agent fra Internal Affairs.
Sølve Harm
Sølve Harm f. Olsen-Hagen (født 30. januar 1911 i Stavanger, død 25. juli 1991 samme sted) var kontorist, kontorsjef og fotograf.
Liv og virke
Sølve Harm var datter av journalist og politiker Børge Olsen-Hagen. Hun flyttet fra Stavanger til Kristiania da faren ble stortingsrepresentant for Arbeiderpartiet i 1925.
I 1927 ble hun ansatt ved Arbeidernes Pressekontor, der hun etter hvert fikk tittelen kontorsjef. I 1963 gikk hun over til en stilling som pressefotograf, og fortsatte i stillingen til hun gikk av med pensjon i 1981. Hun tok reportasjeoppdrag, portretter og mange bilder fra teaterscenene i Oslo.
Hun ble gift med Henry Harm (1901–1986), som var journalist i Arbeiderbladet og redaktør.
Hun mottok Kongens fortjenstmedalje i sølv i 1981.
Christinegård
Christinegård, også kalt Christinelyst og Prahlegården er en tidligere lystgård som ligger i Formannsvei 3 i Sandviken i Bergen. Anlegget har en dominerende beliggenhet i åssiden med utsikt over Byfjorden. Hovedbygningen er opprinnelig oppført omkring 1763 og ombygget eller nyoppført i 1830-årene.
Sølve Harm
Liv og virke
Da hun ble pensjonist, flyttet hun tilbake til Stavanger, hvor hun bodde hos sin søster.
Christinegård
Christine Middeltorps lyststed
Opprinnelig var eiendommen et eldre bruk bygslet i 1694 av Christine Caspersdatter Middeltorp. Hun var gift med den rike kjøpmannen Berent Middeltorp. Christine Middeltorp var datter av Casper Nevermann som kom fra Wismar og tok borgerskap i Bergen i 1626. I 1694 ble Christine enke, arvet en stor formue og bygslet eiendommen som hørte inn under store Sandviken for å bygge hus der. På folkemunne ble Christinegård kalt Stineplassen. Lite er kjent om bygningene på denne tiden, men det er sannsynlig at Christine bruke eiendommen som et slags lyststed.
Sølve Harm
Liv og virke
Fotoarkivet etter henne finnes hos Arbeiderbevegelsens arkiv og bibliotek.
Christinegård
Modesta Formanns hovedhus
Da Christine Middeltorp døde i 1706 ble gården overtatt av datteren hennes Elisabeth som var gift med Mads Henriksen Formann. I 1743 gikk Christinegård over til deres sønn, kjøpmann Berent Madzen Formann, som var gift med sin slektning Modesta Hansdatter Formann. Modesta ble enke i 1747 og levde til 1783. I 1763 bygget hun et nytt våningshus på Christinegård.
Modesta Formanns hovedhus fra 1763 var enetasjes med midtark. Det lå dominerende til med hovedfasaden ut mot fjorden omgitt av en høy hagemur nesten som en bastion med markerte hjørner. Et prospekt av Johan F. L. Dreier fra 1815 viser dette anlegget. Ifølge branntaksten fra 1766 hadde anlegget et våningshus, pakterbolig, fjøs, løe og stall. Modestas sønn, Hans Berentsen Formann, overtok gården i 1783.
Prahlegården
Etter Hans Berentsen Formanns død ble Christinegård solgt i 1822 til kjøpmann og hollandsk generalkonsul Michael Djurhus Prahl (1781–1851) hadde to hus i byen, handelsstedet og fiskebruket Glesvær på Sotra og flere gårder i Midthordland. Prahl giftet seg med Wenniche Christiane Rose i 1824.
På slutten av 1830-årene ble huset totalt ombygget. Kjøpmann Prahl bygget det nåværende anlegget etter en besiktigelsesforretning i april 1836 der også stadskonduktør Ole Peter Riis Høegh deltok. Hovedbygningen ble da ombygget til 2 etasjer med lave fløyer.
Bygningen
Adkomsten til huset er som på Kronstad hovedgård via en allé til en gårdsplass mellom hovedhus og bakbygninger. De laveste sidefløyene stenger innsynet inn til hagen, og den lukkede panelte veggen blir bare brutt av et inntrukket parti med inngangsdør. Over inngangsdøren er en buet balkong med seks kannelerte søyler med joniske kapitéler. Midtfløyen som har to etasjer reiser seg over sidefløyene. Sett fra hagen har bygningen en ren kubisk form, omkranset av veranda på tre sider. De rette linjene blir brutt av den buete verandaen i front og trappen ned til hagen. Verandaen og hovedinngangspartiet støttes av doriske søyler, mens hovedhusets dørportaler er prydet med joniske søyler.
Vinduene er like høye i hver etasje og åtteruters. Huset har et relativt lavt pannetekt valmtak, svakt utsvaiet som hviler på en kraftig profilert gesims. Sammen med brede hjørnepilastre danner gesimsen en fast innramming av fasadene.
Det interessante ved oppbyggingen av Christinegård er virkningen som er oppnådd ved å understreke den toetasjes kubiske formen, ved å omgi den med en lav bred veranda og de enetasjes langstrakte sidefløyene. Huset skiller seg ut fra andre hus i Bergen ved at det har med sine vindusskodder og store veranda fått et tydelig sydlandsk preg.
Planløsningen
Planløsningen har gjennomløpende midtgang og store stuer på hver side, men har ikke senempirens stramme geometri lik den som finnes på Urdi. Salen i 2. etasje har et helstøpt interiør dannet av vinduer, dører, buet takform, skap og ovnsnisje.
Den særpregede utformingen og de mange detaljene vitner om at Christinegård er tegnet av en dyktig arkitekt, antakelig stadskonduktør Ole Peter Riis Høegh. En kan gjenkjenne motiver og detaljer fra andre av hans verk.
Hage og parkanlegg
En ny veitrasé ble etableret i 1918 og skjærer i dag på skrå gjennom parken.
Nyere historie
Med juveler Marius Hammer som eier, ble Christinegårds hovedhus, stall og pakterbolig fredet i 1927. I tiden 1934–1958 var stedet bolig for biskopen i Bjørgvin. Arkeolog Asbjørn Herteig, kjent fra utgravingen av Bryggen, overtok Christinegård i 1960 og familien Herteig er fremdeles eier av stedet.
Sensurert – 15 sensurerte låter 1966–96
Sensurert – 15 sensurerte låter 1966–96 er et samlealbum hvor utvalget av låtene på et eller annet vis har blitt nektet spilt hos NRK. Utgivelsen er samlet og sammensatt av Espen Beranek Holm og Morten Andersen, etter en idé av Holm.
Lennart Stekelenburg
Lennart Stekelenburg (født 22. oktober 1986) er en nederlandsk svømmer som spesialiserer seg i brystsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter bryst.
Denia
Denia (valensiansk: Dénia) er en by og kommune i det østlige Spania, i provinsen Alicante. Kommunen har 42,953 innbyggere (2021).
Byen er også et yndet turistmål for personer både fra Spania og andre land. Den populære turistbyen Jávea ligger rett i nærheten.
Ivan Osterman
Ivan Andrejevitj Osterman (russisk: Иван Андреевич Остерман, født 23. april 1725 i St. Petersburg, død 18. april 1811 i Moskva) var en russisk greve og diplomat, sønn av Andrej Osterman, morbror til Aleksandr Osterman-Tolstoj.
Osterman kom fra tysk bakgrunn, og medstammet fra innflyttere fra Westfalen. Han begynte sin diplomatiske løpebane i 1757 i Paris, og ble utnevnt i 1760 til envoyé i Stockholm. Der kom han i intim forbindelse med Mösspartiet og opptrådte ved riksdagene 1765-66, 1769-70 og 1771-72 rent frem som dette partis leder, takket være gullet og makten hos det hoff han representerte (han brukte ufattelige summer for korrupsjonsformål).
Med ham ble det overlagt om hvilke personer som skulle innsettes i sekreta utskottet, hvem som skulle utelukkes fra rådet, med mer. Ja, Gustav III måtte til sin gremmelse forhandle med ham og delvis følge hans anvisninger ved de forsøk han ved 1771-72 års riksdag gjorde for å forsone partiene.
Osterman ble tilbakekalt i 1774 og ble i 1775 utnevnt til visekansler. Han var vel ansett hos Katarina II og Paul I, som senere utnevnte ham til rikskansler.
I 1783 ble han utnevnt til utenriksminister for Russland, men spilte bare en underordnet rolle. Hans nærmeste medarbeidere - prins Bezborodko, prins Zubov, Fjodor Rostoptsjin - var de virkelige maktutøvere, skjønt de manglet den beherskelse av fremmede språk og oljeglatte tale som Osterman var så berømt for.
Ved Aleksander Is tronbestigelse (1801) ble Ostermans karrière avsluttet.
Desio
Desino er en by og en kommune i provinsen Monza og Brianza i regionen Lombardia i Italia. Kommunen har 41 000 innbyggere og dekker et areal på 14,8 km². Byen ligger fem kilometer nordvest for Monza, 196 meter over havet.
Ambrogio Ratti, den senere pave Pius XI, ble født i Desio i 1857. I 1922 ble Luigi Giussani, grunnleggeren av den katolske lekbevegelse Comunione e Liberazione, født her.
Madagaskarplanen
Madagaskarplanen (tysk: der Madagaskarplan) var en plan blant tyske nazister for å tvangsforflytte jøder fra «Det tredje riket» til den franske kolonien Madagaskar. Planen ble ført i pennen av Franz Rademacher som i 1940 avanserte til leder for jødeavdelingen ved Auswärtiges Amt, det tyske utenriksdepartementet. Blant dem som støttet ideen om deportasjon sist i 1930-årene, var Julius Streicher, Hermann Göring, Alfred Rosenberg, Hans Frank, Joachim von Ribbentrop og Hjalmar Schacht. Det ser ut som planen ble oppgitt, eller utsatt, omkring 1941, da invasjonen av Sovjetunionen krevde naziregimets oppmerksomhet. Isteden ble «den endelige løsningen» iverksatt, nazistenes systematiske utslettelse av Europas jøder i holocaust.
Etter erobringen av Frankrike sommeren 1940 åpnet det seg alternativ til deportering av jødene til Polen. Madagaskar var en fransk koloni og siden århundreskiftet hadde antisemitter agitert for forflytting av jøder fra Tyskland, Frankrike, Polen, Storbritannia og Nederland til Madagaskar (andre forslag var Ecuador, Colombia og Palestina). Herbert Hagen hadde tidligere sørget for at hans medarbeider Adolf Eichmann hadde utarbeidet et notat om de utenrikspolitiske aspektene ved jødespørsmålet. I 1940 fremsto planen om et jødereservat ved Lublin som urealistisk og Madagaskar fremsto som en god løsning for nazistene.
Adolf Eichmann tok initiativ overfor Himmler om å iverksette Madagaskarplanen som flere ledende nazister snakket om. Himmler ga klarsignal til innledende undersøkelser og planlegging som Eichmann og Dieter Wisliceny gjennomførte. I august 1940 sendte Eichmann medarbeidere til alle okkuperte områder for å sammenstille statistikk over den jødiske befolkningen. Eichmann sendte medarbeidere til Paris for å konferere med det franske kolonidepartementet og de kom tilbake med en rapport som skisserte at 4 millioner jøder kunne bosettes på Madagaskar.
Beskrivelse
Allerede i 1885 foreslo den tyske orientalisten og antisemitten Paul de Lagarde å tvangsforflytte europeiske jøder til Madagaskar. Andre gjentok ideen seinere. For eksempel reiste en delegasjon fra Polen til Madagaskar i 1937 for å vurdere om høylandet på øya egnet seg til å ta imot 40-60 000 av landets jøder. Imidlertid ble de vanskelige naturforholdene ansett å bare kunne brødfø rundt 500 familier, og den polske «madagaskarplanen» ble stanset.